|  |  |
| --- | --- |
|   ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ  ΕΚΠ/ΣΗΣ ΣΤΕΡΕΑΣ ΕΛΛΑΔΑΣΔ/ΝΣΗ Δ/ΘΜΙΑΣ ΕΚΠ/ΣΗΣ ΕΥΡΥΤΑΝΙΑΣΤαχ. Δ/νση : Κτίριο ΟΑΕΔ-Προφήτης ΗλίαςΤ.Κ. : 36100 ΚαρπενήσιΠληροφορίες : Ανδρέας Ζαχαρόπουλος Τηλέφωνο : 22370.80245FAX : 22370.80245e-mail : mail@dide.eyr.sch.gr   | **Καρπενήσι, 30-08-2019** **Αριθ. πρωτ. 1993****Προς:** Όλες τις Σχολικές Μονάδες της Δ/νσης Δ.Ε. Ευρυτανίας**Κοινοποίηση**: 1. Περιφερειακή Δ/νση Π.Ε και Δ.Ε. Στερεάς Ελλάδας |

**Θέμα: «Πρόσκληση εκδήλωσης ενδιαφέροντος για πλήρωση κενής θέσης Διευθυντή Σχολικής Μονάδας της Διεύθυνσης Δευτεροβάθμιας Εκπαίδευσης Ευρυτανίας».**

**Ο ΔΙΕΥΘΥΝΤΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΕΥΡΥΤΑΝΙΑΣ**

Έχοντας υπόψη:

1. Τις διατάξεις του άρθρου 11 του Ν. 1566/1985 (ΦΕΚ 167/τ.Α΄/30-09-1985) «Δομή και λειτουργία της Πρωτοβάθμιας και Δευτεροβάθμιας εκπαίδευσης και άλλες διατάξεις».

2. Τις διατάξεις του άρθρου 17 της αρ. Φ.353.1/324/105657/Δ1/08-10-2002 Υ.Α. (ΦΕΚ 1340/τ. Β΄/16-10-2002) «Καθορισμός των ειδικότερων καθηκόντων και αρμοδιοτήτων των Προϊσταμένων των Περιφερειακών Υπηρεσιών Πρωτοβάθμιας και Δευτεροβάθμιας Εκπαίδευσης, των Διευθυντών και Υποδιευθυντών των Σχολικών Μονάδων και ΣΕΚ και των συλλόγων των διδασκόντων».

3. Τις διατάξεις του Κεφαλαίου Β’ του ν. 3848/2010(ΦΕΚ 71/τ.Α’/19-5-2010) όπως τροποποιήθηκαν, συμπληρώθηκαν και αντικαταστάθηκαν με τις διατάξεις του άρθρου 1 του ν.4473/2017(ΦΕΚ 78/τ.Α’/30-5-2017) «Μέτρα για την επιτάχυνση του κυβερνητικού έργου σε θέματα εκπαίδευσης».

4. Τις διατάξεις των παρ.1 και 2 του άρθρου 7 του ν.3699/2008 (ΦΕΚ 199/τ.Α’/02-10-2008) όπως τροποποιήθηκε με την παρ. 9 του άρθρου 28 του ν.4186/2013(ΦΕΚ193/τ.Α’/17-09-2013).

5. Την αριθ. Φ.361.22/21/90780/Ε3/31-05-2017 Υπουργική Απόφαση «Καθορισμός της διαδικασίας υποβολής αιτήσεων, επιλογής και τοποθέτησης διευθυντών σχολικών μονάδων και εργαστηριακών κέντρων».

6. Την αριθ. Φ.361.22/23/91322/Ε3/31-05-2017 εγκύκλιο του ΥΠΠΕΘ «Διευκρινίσεις σχετικά με την επιλογή υποψηφίων διευθυντών όλων των τύπων Σχολικών Μονάδων Πρωτοβάθμιας και Δευτεροβάθμιας Εκπαίδευσης και Εργαστηριακά Κέντρα (Ε.Κ.)».

7.Την αριθ. Φ.361.22/63/132702/Ε3/03-08-2017 εγκύκλιο του ΥΠΠΕΘ «Οδηγίες σχετικά με την κάλυψη κενών θέσεων Διευθυντών Σχολικών Μονάδων».

8.Την αριθ. Φ.361.22/637136658/Ε3/14-08-2017 εγκύκλιο του ΥΠΠΕΘ « Οδηγίες σχετικά με την κάλυψη κενών θέσεων Διευθυντών Σχολικών Μονάδων Πρωτοβάθμιας- Δευτεροβάθμιας Εκπαίδευσης και Ε.Κ.».

9.Τις διατάξεις του Ν.4547/2018 (ΦΕΚ 102Α/12-06-2018).

10.Την αριθ. Φ361.22/41/159789/Ε3 Υπουργική Απόφαση (ΦΕΚ 4424/Β/05-10-2018)

11.Το γεγονός ότι η θέση Διευθυντή του ΕΠΑΛ Καρπενησίου έμεινε κενή

**Προκηρύσσουμε**

Την πλήρωση της κενής θέσης Διευθυντή του **1ου ΕΠΑΛ Καρπενησίου** για το υπόλοιπο της τριετούς θητείας, μέχρι **31-07-2020**

και καλούμε τους ενδιαφερόμενους εκπαιδευτικούς που έχουν τις νόμιμες προϋποθέσεις και επιθυμούν να συμμετάσχουν στη διαδικασία επιλογής, να υποβάλουν σχετική αίτηση συνοδευόμενη από φάκελο υποψηφιότητας με δικαιολογητικά τα οποία υποβάλλονται ομαδοποιημένα σε υποενότητες, όπως αυτές θα αναλύονται στο βιογραφικό σημείωμα, **από την Δευτέρα 02-09-2019 έως και την Παρασκευή 06-09-2019 και ώρα 13:00 μ.μ.**

Οι αιτήσεις υποψηφιότητας υποβάλλονται στη Διεύθυνση Δ/θμιας Εκπαίδευσης Ευρυτανίας και θα πρέπει να συνοδεύονται από:

1. Πλήρες πιστοποιητικό υπηρεσιακών μεταβολών σύμφωνα με τις προϋποθέσεις υποψηφιότητας.

2. Βιογραφικό σημείωμα.

3. Αντίγραφα τίτλων σπουδών και μετεκπαίδευσης.

4. Αποδεικτικά γνώσης ξένων γλωσσών.

5. Πιστοποιητικό επιμόρφωσης στις Τ.Π.Ε.

6. Αντίγραφα άλλων σχετικών τίτλων που τυχόν έχει αποκτήσει ο υποψήφιος.

7. Βεβαιώσεις ή υπηρεσιακά έγγραφα που αφορούν στην υπηρεσιακή κατάσταση, στην καθοδηγητική και διοικητική εμπειρία καθώς και τη συμμετοχή σε υπηρεσιακά συμβούλια, τα οποία πρέπει να αναφέρουν χρόνο έναρξης και λήξης, κατά περίπτωση.

8.Παραστατικά (αντίγραφα, βεβαιώσεις) προσόντων των υποψηφίων που δεν μοριοδοτούνται και που κατά την κρίση τους έχουν συμβάλει στην επαγγελματική ανάπτυξη και θα συντείνουν ουσιωδώς στη βέλτιστη εκπλήρωση των καθηκόντων τους, όπως άλλες σπουδές, επιμόρφωση και μετεκπαίδευση, οργάνωση εκπαιδευτικών συνεδρίων, σεμιναρίων και εκπαιδευτικών προγραμμάτων ή συμμετοχή σε αυτά με την ιδιότητα του εισηγητή, του μέλους της επιστημονικής ομάδας ή του επιμορφωτή, συγγραφικό και ερευνητικό έργο, πρωτοβουλίες σε σχέση με το εκπαιδευτικό έργο, υλοποίηση εκπαιδευτικών προγραμμάτων και εφαρμογή καινοτομιών σχετική με την εκπαίδευση διοικητική ή καθοδηγητική εμπειρία, συμμετοχή σε συμβούλια, επιτροπές ή ομάδες εργασίας και σε όργανα διοίκησης επιστημονικών και εκπαιδευτικών οργανώσεων, ανάληψη κοινωνικής δράσης και συμμετοχή στα κοινά καθώς και επίσημες διακρίσεις.

9. Υπεύθυνη δήλωση του ν. 1599/1986 με την οποία βεβαιώνεται:

α) ότι ο εκπαιδευτικός δεν έχει καταδικαστεί τελεσίδικα για πειθαρχικό παράπτωμα με την ποινή της προσωρινής ή της οριστικής παύσης σύμφωνα με τα οριζόμενα στο άρθρο 109 του Υπαλληλικού Κώδικα (ν. 3528/2007 Α΄ 26),

β) ότι δεν συντρέχουν τα κωλύματα διορισμού της παρ. 1 του άρθρου 8 του ίδιου κώδικα, σύμφωνα με τις διατάξεις της παρ. 6 του άρθρου 17 του ν. 4327/2015 καθώς ότι δεν έχει απαλλαγεί από τα καθήκοντά του σύμφωνα με την περ. β΄ της παρ. 1 του άρθρου 26 του ν.3848/2010 και

γ) η γνησιότητα των υποβαλλόμενων τίτλων σπουδών και λοιπών δικαιολογητικών.

Μετά τη λήξη της ανωτέρω προθεσμίας υποβολής των αιτήσεων δεν γίνονται δεκτά συμπληρωματικά δικαιολογητικά.

Η αίτηση υποβάλλεται με ευθύνη του υποψηφίου στη Διεύθυνση Δευτεροβάθμιας Εκπαίδευσης Ευρυτανίας, είτε αυτοπροσώπως, είτε μέσω εξουσιοδοτημένου προσώπου.

Δεν επιτρέπεται να υποβάλουν αίτηση υποψηφιότητας εκπαιδευτικοί οι οποίοι συμπληρώνουν κατά τη διάρκεια του επόμενου της επιλογής έτους συνολική πραγματική συντάξιμη υπηρεσία καθώς και το όριο ηλικίας για υποχρεωτική αποχώρηση από την υπηρεσία.

Στην εν λόγω διαδικασία, μπορούν να υποβάλουν υποψηφιότητα εκπαιδευτικοί με μικρότερο χρόνο υπηρεσίας και άσκησης διδακτικών καθηκόντων από τον προβλεπόμενο στην παράγραφο 6 του άρθρου 22, ενώ δεν εφαρμόζεται ο περιορισμός του δεύτερου εδαφίου της περίπτωσης ε΄ της παραγράφου 3 του άρθρου 27 του Ν.4547/2018. (ΦΕΚ 102Α/12-06-2018.)

To χρονοδιάγραμμα της διαδικασίας θα ανακοινωθεί με το πέρας υποβολής των αιτήσεων των ενδιαφερομένων εκπαιδευτικών.

 **Ο Δ/ντής Δ.Δ.Ε. ΕΥΡΥΤΑΝΙΑΣ**

 **ΛΟΥΚΑΣ ΔΗΜΗΤΡΙΟΥ**